
Parlamentul  României

Camera  Deputaţilor

Comisia pentru industrii                                                  Comisia pentru administraţie 
              si servicii                                                           publică, amenajarea teritoriului

                                                                                                    şi echilibru ecologic     
Bucureşti, 02.05.2011                                                            Bucureşti, 02.05.2011
Nr.23/295/2010                                                                             Nr.26/1681/2010
BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.69/2010 privind reabilitarea termică a clădirilor de locuit cu finanţare prin credite bancare cu garanţie guvernamentală, trimis, în procedură de urgenţă, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu adresa nr. PL.x 602 din 9 noiembrie 2010.



Prin obiectul de reglementare şi conţinut, proiectul de lege face parte din categoria legilor ordinare.
                      PREŞEDINTE,                                          PREŞEDINTE,

                        Iulian Iancu                                              Sulfina Barbu    

Parlamentul  României

Camera  Deputaţilor

Comisia pentru industrii                                                                                          Comisia pentru administraţie publică, 
              si servicii                                                                                                amenajarea teritoriului şi echilibru ecologic               

Bucureşti, 02.05.2011                                                                                                                    Bucureşti, 02.05.2011
Nr.23/295/2010                                                                                                                                  Nr.26/1681/2010
RAPORT    COMUN

asupra proiectului de Lege pentru aprobarea Ordonanţei de urgenţă a Guvernului nr.69/2010 privind reabilitarea termică a clădirilor de locuit cu finanţare prin credite bancare cu garanţie guvernamentală
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate pentru dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.69/2010 privind reabilitarea termică a clădirilor de locuit cu finanţare prin credite bancare cu garanţie guvernamentală, transmis cu adresa nr.P.L.x 602 din 9 noiembrie 2009.

                    La întocmirea prezentului raport, Comisiile au avut în vedere:

· avizul favorabil al Consiliului Legislativ (nr.760/16.06.2010)

· avizul favorabil al Comisiei pentru buget, finanţe şi bănci (nr.22/556/24.11.2010)

· avizul favorabil al Comisiei juridice, de disciplină şi imunităţi (nr.31/969/16.11.2010)



Proiectul de lege are ca obiect de reglementare asigurarea cadrului normativ pentru contractarea unui credit în condiţii de creditarea avantajoase, cu garanţie guvernamentală şi dobândă subvenţionată, de către asociaţiile de proprietari sau persoane fizice, pentru executarea lucrărilor de reabilitare termică a blocurilor de locuinţe sau clădiri unifamiliale.

În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul 1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 20 octombrie 2010.

Examinarea proiectului de lege a avut loc în şedinţe separate ale celor două comisii sesizate în fond, la data de 7 decembrie 2010 de către Comisia pentru administraţie publică, amenajarea teritoriului şi echilibru ecologic, respectiv 12 aprilie 2011 de către Comisia pentru industrii şi servicii.

La lucrări au fost prezenţi, din partea Comisiei pentru industrii şi servicii, 27 deputaţi din totalul de 29 deputaţi membri ai comisiei şi din partea Comisiei pentru administraţie publică, amenajarea teritoriului şi echilibru ecologic, 29 deputaţi din totalul de 31 deputaţi membri ai comisiei.

La dezbaterile asupra proiectului de lege au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu - secretar de stat şi doamna Aurelia Simion – director, în cadrul Ministerului Dezvoltării Regionale şi Turismului.
Având în vedere avizele favorabile asupra proiectului de lege ale Consiliului Legislativ, Comisiei juridice, de disciplină şi imunităţi şi Comisiei pentru buget, finanţe şi bănci, precum şi propunerile deputaţilor în cadrul dezbaterilor, membrii celor două comisii au hotărât, cu majoritate de voturi, să propună plenului Camerei Deputaţilor adoptarea proiectului de lege cu amendamente admise şi amendamente respinse.

Prin obiectul de reglementare şi conţinut, proiectul de lege face parte din categoria legilor ordinare.

I.   A M E N D A M E N T E    A D M I S E
	Nr.

crt.
	Text Ordonanţa de urgenţă a Guvernului nr. 69/2010


	Text adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

 pentru aprobarea Ordonanţei de urgenţă a Guvernului nr.69/2010 privind reabilitarea termică a clădirilor de locuit cu finanţare prin credite bancare cu garanţie guvernamentală 


	
	

	2
	______
	ARTICOL UNIC. – Se aprobă Ordonanţa de urgenţă a Guvernului nr.69 din 30 iunie 2010 privind reabilitarea termică a clădirilor de locuit cu finanţare prin credite bancare cu garanţie guvernamentală, publicată în Monitorul Oficial al României, Partea I, nr.443 din 1 iulie 2010, cu următoarea completare:

	ARTICOL UNIC. – Se aprobă Ordonanţa de urgenţă a Guvernului nr.69 din 30 iunie 2010 privind reabilitarea termică a clădirilor de locuit cu finanţare prin credite bancare cu garanţie guvernamentală, publicată în Monitorul Oficial al României, Partea I, nr.443 din 1 iulie 2010, cu următoarele modificări:

	

	3
	ORDONANŢĂ DE URGENŢĂ

privind reabilitarea termică a clădirilor de locuit cu finanţare prin credite bancare cu garanţie guvernamentală 

	Nemodificat
	Nemodificat
	


	0
	1
	2
	3
	4

	4. 
	CAPITOLUL I

Dispoziţii generale

	
	
	

	5. 
	Art. 1 Reabilitarea termică a blocurilor de locuinţe şi a clădirilor tip locuinţe unifamiliale, denumite în continuare clădiri de locuit, constituie acţiune de interes public în scopul reducerii consumurilor energetice la consumatorii finali, cu efect direct în reducerea costurilor cu încălzirea şi prepararea apei calde de consum şi indirect în reducerea consumului de combustibil convenţional şi a emisiilor de gaze cu efect de seră.

	
	
	

	6. 
	Art. 2 (1) Scopul prezentei ordonanţe de urgenţă este facilitarea accesului asociaţiilor de proprietari - persoane juridice fără scop patrimonial - şi a proprietarilor locuinţelor unifamiliale - persoane fizice, denumiţi în continuare beneficiari, la contractarea de credite bancare acordate de instituţii de credit, denumite în continuare finanţatori, cu garanţie guvernamentală şi cu dobândă subvenţionată pentru executarea lucrărilor de intervenţie privind reabilitarea termică a clădirilor de locuit.
(2) Prevederile prezentei ordonanţe de urgenţă sunt aplicabile beneficiarilor clădirilor de locuit construite şi recepţionate până la sfârşitul anului 2000.
	
	
	

	7. 
	Art. 3 - Lucrările de intervenţie privind reabilitarea termică ce pot fi finanţate în condiţiile prezentei ordonanţe de urgenţă cuprind:
a) reabilitarea termică a anvelopei clădirii şi a instalaţiilor aferente;

b) repararea, după caz, înlocuirea/ achiziţionarea cu montaj a centralei termice de bloc/scară, respectiv a centralei termice aferente locuinţei unifamiliale, precum şi a instalaţiilor aferente acesteia;
c) introducerea, după caz, a unor sisteme alternative pentru asigurarea parţială/totală a energiei pentru apă caldă de consum, iluminat şi/sau încălzire.


	La articolul 3, după litera c) se introduc 3 litere noi, d)-f), cu următorul cuprins:

d) repararea/înlocuirea instalaţiei de scurgere a apelor uzate menajere şi a instalaţiei de alimentare cu apă rece, de la nivelul parterului şi până la circuitul de branşament;

e) repararea/refacerea căminelor şi canalelor protective exterioare dintre peretele subsolului şi căminele de racord;

f) repararea/refacerea trotuarelor şi sistematizarea exterioară a terenului.

	1.La articolul 3, după litera a) se introduce o nouă literă, lit.a1), cu următorul cuprins:
„a1) repararea şi/sau închiderea, după caz, a balcoanelor/logiilor blocurilor de locuinţe, în condiţiile respectării reglementărilor tehnice în vigoare privind asigurarea ventilării naturale a încăperilor;”

Dep.NicuşorPăduraru - PDL

Dep Doru Leşe – PDL

Se elimină

Dep.NicuşorPăduraru - PDL

Dep.Doru Leşe – PDL


	Completarea categoriilor de lucrări eligibile în scopul minimizării pierderilor de căldură prin anvelopa blocului de locuinţe, cu efect benefic privind ameliorarea aspectului urbanistic al localităţii.

Aceste lucrări nu fac obiectul reglementat de actul normativ, respectiv reabilitarea termică a clădirilor în vederea reducerii consumurilor energetice.



	8. 
	Art. 4 Reabilitarea termică a clădirilor de locuit cu finanţare prin credite bancare şi dobândă subvenţionată cuprinde următoarele etape:
a) expertizarea tehnică, certificarea energetică şi auditul energetic al clădirii existente şi proiectarea lucrărilor de intervenţie;
b) executarea lucrărilor de intervenţie;
c) recepţia şi certificarea energetică a clădirii la terminarea lucrărilor;
d) recepţia finală, la expirarea perioadei garanţiei de bună execuţie a lucrărilor.

	
	Nemodificat
	

	9. 
	Art. 5 (1) Decizia de reabilitare termică a clădirilor de locuit în conformitate cu prevederile prezentei ordonanţe de urgenţă se ia de către beneficiar.
(2) În cazul asociaţiei de proprietari, hotărârea pentru executarea lucrărilor de reabilitare termică şi de contractare a unui împrumut bancar în condiţiile prezentei ordonanţe de urgenţă se va lua cu votul a minimum 90% din membrii asociaţiei de proprietari. Hotărârea adunării generale a asociaţiei de proprietari se va aduce la cunoştinţa tuturor proprietarilor din condominiu, inclusiv a celor care nu sunt membri ai asociaţiei de proprietari, prin afişare la avizierul asociaţiei, în termen de 5 zile de la data când a fost adoptată.

	
	Nemodificat
	

	10. 
	Art. 6 (1) În situaţia în care executarea lucrărilor de intervenţie prevăzute la art. 3 se autorizează în condiţiile legii, certificatul de urbanism şi autorizaţia de construire pentru executarea lucrărilor de intervenţie privind reabilitarea termică a clădirilor de locuit se eliberează în regim de urgenţă, cu scutire de taxă, prin exceptare de la prevederile legale în vigoare.
50/1991(2) Prin derogare de la prevederile art. 1 şi art. 6 alin. (4) din Legea nr.  privind autorizarea executării lucrărilor de construcţii, republicată, cu modificările şi completările ulterioare, pentru executarea lucrărilor de intervenţie privind reabilitarea termică a clădirilor de locuit, autorizaţia de construire se emite fără prezentarea titlului asupra imobilului, teren şi/sau construcţie, a extrasului de plan cadastral şi a extrasului de carte funciară de informare.

	
	Nemodificat
	

	11. 
	Art. 7 10/1995Expertizarea tehnică, proiectarea şi verificarea proiectelor, executarea şi recepţia lucrărilor şi dirigenţia de şantier se realizează cu respectarea prevederilor Legii nr.  privind calitatea în construcţii, cu modificările ulterioare, iar certificarea şi auditul energetic se realizează cu respectarea prevederilor Legii nr. 372/2005 privind performanţa energetică a clădirilor, cu modificările ulterioare, a actelor subsecvente acestora, precum şi a reglementărilor tehnice în vigoare la data proiectării/executării lucrărilor de intervenţie.

	
	Nemodificat
	

	12. 
	CAPITOLUL II

Finanţarea şi garantarea

	
	Nemodificat
	

	13. 
	Art. 8 Expertiza tehnică, certificatul de performanţă energetică şi auditul energetic ale clădirii existente, documentaţia pentru autorizarea lucrărilor de intervenţie, după caz, proiectul tehnic şi detaliile de execuţie, precum şi certificatul de performanţă energetică a clădirii reabilitate termic se realizează, în condiţiile legii, prin grija beneficiarului şi se finanţează din sursele proprii ale acestuia.


	
	Nemodificat
	

	14. 
	Art. 9 - Executarea lucrărilor de intervenţie se finanţează astfel:

a) din sursele proprii ale beneficiarilor, reprezentând minimum 10% din valoarea de execuţie a lucrărilor de intervenţie;

b) din credite bancare, în lei, cu garanţie guvernamentală şi cu dobândă subvenţionată, contractate de beneficiari şi garantate în procent de 100% de Fondul Naţional de Garantare a Creditelor pentru Întreprinderile Mici şi Mijlocii S.A. - I.F.N. în numele şi în contul statului, reprezentând maximum 90% din valoarea de execuţie a lucrărilor de intervenţie.


	______


	2.Articolul  9 se modifică şi va avea următorul cuprins:

„Art. 9 - Executarea lucrărilor de intervenţie se finanţează astfel:
a) din sursele beneficiarilor şi/sau din alte surse, constituind contribuţia proprie a beneficiarilor şi reprezentând minimum 10% din valoarea totală a cheltuielilor prevăzută în devizul general; 

b) din credite bancare, în lei, cu garanţie guvernamentală şi cu dobândă subvenţionată, contractate de beneficiari şi garantate în procent de 100% de Fondul Naţional de Garantare a Creditelor pentru Întreprinderile Mici şi Mijlocii S.A. - I.F.N. în numele şi în contul statului, reprezentând maximum 90% din valoarea totală a cheltuielilor prevăzută în devizul general.”

Dep.NicuşorPăduraru - PDL

Dep Doru Leşe – PDL


	Luarea în considerare a tuturor cheltuielilor efectuate în scopul solicitării creditului, în vederea creşterii numărului beneficiarilor de credite bancare în condiţiile prevăzute de Ordonanţa de urgenţă.



	15. 
	Art. 10 – (1)Prin excepţie de la prevederile art. 9, autorităţile administraţiei publice locale, la solicitarea asociaţiilor de proprietari, pot finanţa, din fondurile aprobate anual cu această destinaţie în bugetele locale şi/sau din alte surse legal constituite, în cuantum de maximum 30% din valoarea prevăzută în devizul general, următoarele:

a) executarea lucrărilor de intervenţie, în care poate fi inclus şi cuantumul de minimum 10% prevăzut la art. 9 lit. a);
b) elaborarea documentaţiilor prevăzute la art. 8.
(2) Criteriile de selecţie, cuantumul şi condiţiile de finanţare, în aplicarea prevederilor alin. (1), se stabilesc şi se aprobă prin hotărâre a consiliului local.

	______
	3.Partea introductivă a alineatului (1) al articolului  10 se modifică şi va avea următorul cuprins:

„Art. 10 - (1) Prin excepţie de la prevederile art. 9, autorităţile administraţiei publice locale, la solicitarea asociaţiilor de proprietari, pot finanţa, din fondurile aprobate anual cu această destinaţie în bugetele locale şi/sau din alte surse legal constituite, în cuantum de maximum 30% din valoarea totală a cheltuielilor prevăzute în devizul general, următoarele:”

Dep.NicuşorPăduraru-PDL

Dep. Doru Leşe – PDL

Dep. Antal istvan-UDMR

.................................................................

a) Nemodificat
b) Nemodificat

(2) Nemodificat
	Asigurarea exprimării unitare în cuprinsul actului normativ (corelare cu sintagma de la art. 9 lit.a) şi b)).

	16. 
	Art. 11 Perioada de rambursare a creditelor bancare cu garanţie guvernamentală şi cu dobândă subvenţionată este de maximum 5 ani.

	
	Nemodificat
	

	17. 
	Art. 12 (1) Dobânda aferentă creditelor bancare cu garanţie guvernamentală acordate beneficiarilor se suportă de la bugetul de stat, prin bugetul Ministerului Dezvoltării Regionale şi Turismului, în limita sumelor aprobate anual cu această destinaţie.
(2) Structura dobânzii, precum şi plafonul maxim al creditului cu garanţie guvernamentală, pe beneficiar, se stabilesc prin normele metodologice de aplicare a prezentei ordonanţe de urgenţă.
(3) Orice alte costuri aferente creditului, precum şi penalităţile percepute de finanţator ca urmare a neplăţii ratelor la termenele scadente conform graficului de rambursare a creditului aprobat se suportă de către beneficiar.

	
	Nemodificat
	

	18. 
	Art. 13 - (1) Prin derogare de la prevederile Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în vederea emiterii de garanţii în numele şi în contul statului în favoarea finanţatorilor care acordă credite beneficiarilor.
(2) Între Ministerul Finanţelor Publice şi Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. se încheie o convenţie prin care se stabilesc drepturile şi obligaţiile părţilor în derularea finanţării prin credite bancare cu garanţie guvernamentală şi cu dobândă subvenţionată.
(3) Beneficiarul va garanta prin angajament asumat de către proprietarii locuinţelor unifamiliale sau ai celor din blocurile de locuinţe, în calitate de fidejusori, pentru recuperarea sumelor neplătite de beneficiar rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului.
(4) Asupra imobilelor incluse în programul prevăzut de prezenta ordonanţă de urgenţă se notează în partea a III - a a cărţii funciare a imobilelor existenţa contractului de împrumut şi a convenţiei de fidejusiune.

(5) La transmiterea dreptului de proprietate, dobânditorul se subrogă în drepturile şi obligaţiile proprietarului fidejusor.
(6) În cazul în care se achită contravaloarea împrumutului, notarea prevăzută la alin. (4) se radiază în condiţiile legii.
(7) În cazul în care beneficiarul este o asociaţie de proprietari, proprietarii din blocul de locuinţe sunt obligaţi să plătească sumele neplătite de beneficiar rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului, în limita cotei-părţi ce le revine din valoarea creditului, proporţional cu cota-parte indiviză deţinută de fiecare proprietar din proprietatea comună.

	______
	Art. 13 - (1) Nemodificat
(2) Nemodificat
(3) Nemodificat
(4) Nemodificat
4.După alineatul (4) al articolului 13 se introduc două noi alineate, alin. (41) şi alin. (42), cu următorul cuprins:
„(41) La încheierea contractelor de credit, beneficiarii – proprietarii locuinţelor unifamiliale, persoane fizice, respectiv membrii asociaţiei de proprietari, încheie convenţiile de fidejusiune în cadrul instituţiilor de credit.

(42) Prin excepţie de la prevederile alin. (41), nu încheie convenţie/convenţii de fidejusiune membrul/membrii asociaţiilor de proprietari care finanţează, din venituri proprii, cota-parte ce îi/le revine din valoarea de execuţie a lucrărilor de intervenţie din devizul general.”

Dep.NicuşorPăduraru-PDL

Dep. Doru Leşe – PDL

(5) Nemodificat

(6) Nemodificat

(7) Nemodificat

	Se propune încheierea convenţiilor de fidejusiune în cadrul instituţiilor bancare pentru reducerea costurilor efectuate de către membrii asociaţiilor de proprietari, întrucât ofiţerul bancar poate verifica şi certifica faptul că semnatarul este prezent (identificare pe bază de document de identitate).

În prezent, în instituţiile bancare, ofiţerul bancar certifică acest fapt şi, prin urmare, se apreciază că există experienţa necesară.

Pe principiul divizibilităţii obligaţiei, cota-parte de contribuţie prin credit bancar aferentă proprietarului care asigură finanţarea integrală din surse proprii pentru executarea lucrărilor de intervenţie este zero şi, prin urmare, garanţia personală nu are obiect în acest caz.


	19. 
	Art. 14 Între Ministerul Dezvoltării Regionale şi Turismului şi finanţatorii care acordă credite bancare beneficiarilor în condiţiile prezentei ordonanţe de urgenţă se încheie convenţii, cu avizul Ministerului Finanţelor Publice, prin care se stabilesc drepturile şi obligaţiile părţilor în finanţarea dobânzii subvenţionate aferente sumelor utilizate din creditele acordate, în limita plafonului anual aprobat cu această destinaţie în bugetul Ministerului Dezvoltării Regionale şi Turismului.


	
	Nemodificat
	

	20. 
	CAPITOLUL III

Executarea şi recuperarea garanţiilor de stat


	
	Nemodificat
	

	21. 
	Art. 15 (1) Sumele rezultate din executarea garanţiilor acordate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N. în numele şi în contul statului se plătesc finanţatorului de către Ministerul Finanţelor Publice din bugetul de stat, prin bugetul Ministerului Finanţelor Publice - Acţiuni generale, pe baza documentelor justificative prezentate de Fondul Naţional de Garantare a Creditelor pentru întreprinderile Mici şi Mijlocii S.A. - I.F.N.
(2) Sumele prevăzute la alin. (1) ce urmează a fi recuperate sunt scadente începând cu ziua următoare datei efectuării plăţii de către Ministerul Finanţelor Publice.
92/2003(3) Înscrisurile întocmite de direcţia de specialitate din cadrul Ministerului Finanţelor Publice, prin care se individualizează sumele de recuperat exprimate în moneda naţională, constituie titluri de creanţă şi cuprind elementele actului administrativ fiscal prevăzute de Ordonanţa Guvernului nr.  privind Codul de procedură fiscală, republicată, cu modificările şi completările ulterioare. Creanţele individualizate în aceste titluri sunt asimilate creanţelor fiscale.
92/2003(4) În termen de 15 zile de la data efectuării plăţilor prevăzute la alin. (1), titlurile de creanţă împreună cu dovada comunicării acestora se transmit organelor fiscale competente subordonate Agenţiei Naţionale de Administrare Fiscală, în vederea colectării potrivit Ordonanţei Guvernului nr. , republicată, cu modificările şi completările ulterioare. În cadrul aceluiaşi termen titlul de creanţă se comunică debitorului.
(5) Titlul de creanţă devine titlu executoriu la împlinirea termenului de 60 de zile de la data comunicării acestuia către debitor.
(6) Sumele încasate potrivit alin. (4) constituie venituri ale bugetului de stat şi se virează într-un cont de venituri bugetare distinct.
92/2003(7) Dispoziţiile art. 154 alin. (3) din Ordonanţa Guvernului nr. , republicată, cu modificările şi completările ulterioare, nu sunt aplicabile în cazul executării silite pentru stingerea creanţelor datorate bugetului de stat rezultate din executarea garanţiilor emise în numele şi în contul statului, în condiţiile prezentei ordonanţe de urgenţă.


	
	Nemodificat
	

	22. 
	CAPITOLUL IV

Dispoziţii finale


	
	Nemodificat
	

	23. 
	Art. 16 - (1) Plafonul anual al garanţiilor care pot fi emise potrivit art. 13 alin. (1) se stabileşte de Ministerul Finanţelor Publice şi se aprobă prin hotărâre a Guvernului.

(2) Condiţiile generale de acordare a creditelor, a garanţiilor guvernamentale, criteriile de eligibilitate pentru beneficiari, bănci şi operatori economici cu activitate în construcţii, precum şi regulile de gestionare a subvenţiilor şi garanţiilor se stabilesc prin normele de aplicare a prezentei ordonanţe de urgenţă, elaborate de Ministerul Finanţelor Publice şi Ministerul Dezvoltării Regionale şi Turismului şi aprobate prin hotărâre a Guvernului, în termen de 7 zile de la data publicării prezentei ordonanţe de urgenţă.

	______
	Art. 16 - (1) Nemodificat
5.După alineatul (1) al articolului 16 se introduce un alineat nou, alin. (11), cu următorul cuprins:

“(11) Proprietarii, persoane fizice ai locuinţelor unifamiliale şi asociaţiile de proprietari pot beneficia de credite pentru executarea lucrărilor de intervenţie în condiţiile prezentei ordonanţe de urgenţă dacă nu înregistrează mai mult de două rate scadente şi neachitate la plata facturilor la utilităţi, în ultimele 3 luni calendaristice anterioare evaluării condiţiilor de acordare a creditelor de către finanţator.”

Dep.NicuşorPăduraru - PDL

Dep.Doru Leşe – PDL

(2) Nemodificat
	Pentru acordarea creditelor, instituţiile bancare analizează comportamentul financiar al asociaţiilor de proprietari în ansamblu şi decid, pe baza comportamentului financiar al asociaţiei acordarea sau nu a creditului.

Prin urmare, criteriul privind restanţele la utilităţi/întreţinere trebuie să se aplice asociaţiei şi nu fiecărui membru în parte ( aşa cum de altfel se aplică în cazul proprietarilor de locuinţe unifamiliale). 

	24. 
	Art. 17 Atribuirea contractelor de servicii privind executarea lucrărilor de intervenţie pentru reabilitarea termică a clădirilor de locuit prin credite bancare cu garanţie guvernamentală şi dobândă subvenţionată se efectuează în condiţiile legii.


	
	Nemodificat
	

	25. 
	Art. 18 Executarea lucrărilor de intervenţie pentru reabilitarea termică a clădirilor de locuit prevăzute în prezenta ordonanţă de urgenţă se realizează cu scutire de la virarea cotei de 0,5% către Casa Socială a Constructorului, prin exceptare de la prevederile legale în vigoare.
	
	 Nemodificat
	


II.   A M E N D A M E N T E    R E S P I N S E

	Nr.

crt.
	Text proiect de lege
	Amendamente propuse

Autor
	I. Motivaţia susţinerii
II. Motivaţia respingerii
	Camera decizională

	0
	1
	2
	3
	4

	1
	__________
	La articolul 3, după litera c) se introduc 2 litere noi, d)-e), cu următorul cuprins:

d) repararea/înlocuirea instalaţiei de scurgere a apelor uzate menajere şi a instalaţiei de alimentare cu apă caldă, apă rece, de la nivelul subsolului tehnic respectiv parterului, după caz şi până la robinetul de branşament;

e) repararea/refacerea căminelor şi canalelor protective exterioare dintre peretele subsolului şi căminele de racord;

Dep.Iulian Iancu - PSD
	I. Motivaţia susţinerii:

Lucrările respective sunt legate de asigurarea utilităţilor strict necesare şi afectează eficienţa şi performanţa energetică a clădirii; orice lucrare de reabilitare termică vizează şi acest gen de lucrări

II. Motivaţia respingerii:

Aceste lucrări nu fac obiectul reglementat de actul normativ, respectiv reabilitarea termică a clădirilor în vederea reducerii consumurilor energetice.


	Camera Deputaţilor

	2
	__________
	 La articolul 3, după litera c) se introduce o literă nouă, lit.d), cu următorul cuprins:

„d) alte lucrări de reabilitare/modernizare necesare în limita sumelor stabilite de Ministerul Finanţelor Publice, conform art. 16 alin.(1).”

Dep.Antal Istvan – UDMR
Dep.Iulian Iancu - PSD
	I. Motivaţia susţinerii:

În cadrul lucrărilor de intervenţie, pot apare şi alte lucrări necesare pentru reabilitarea termică.
II. Motivaţia respingerii:

Modificarea propusă ar conduce la extinderea listei de lucrări, nu neapărat stringente pentru îndeplinirea performanţelor energetice ale clădirii.
	Camera Deputaţilor


                                                         PREŞEDINTE,                                                                 PREŞEDINTE,

                                                          Iulian Iancu                                                                      Sulfina Barbu    

                                                          SECRETAR,                                                                      SECRETAR,
                                                         Mircea Marin                                                                  Gheorghe Ciocan       
Consilier parlamentar,

